Case ID: 1182427
Sentence 76: Məhz bu halda cavabdeh inzibati orqan iddiaçıdan elektron qaimə faktura tələb etməməli (çünki vergi borcunun hesablanmasında onun heç bir əhəmiyyəti yoxdur), sadəcə olaraq iddiaçının topdan və pərakəndə satdığı məhsulların Tarif şurasının müəyyən etdiyi topdan və pərakəndə satış dəyərinə uyğun olub-olmadığını müəyyən etməli və kənarlaşma olduğu halda vergi borcu hesablamalı idi. Əks halda yuxarıda qeyd edildiyi kimi elektron qaimə faktura təqdim edilmədiyinə görə maliyyə sanksiyası tətbiq oluna bilərdi.Beləliklə də məhkəmənin bu məsələdə gəldiyi yekun nəticə budur ki, elektron qaimə faktura təqdim edilmədiyinə görə Azərbaycan Respublikasının Vergi Məcəlləsinin 37-ci, 67-ci və 83-cü maddəsinə əsaslanaraq vergi borcunun hesablanması Vergi Məcəlləsinin tələbinə ziddir.